O‘ZBEKISTON RESPUBLIKASIDA OMMAVIY AXBOROT VOSITALARINI RO‘YXATDAN O‘TKAZISh TARTIBI TO‘G‘RISIDAGI NIZOMGA O‘ZGARTISh KIRITISh HAQIDA

O‘zbekiston Respublikasi Prezidentining “O‘zbekiston mustaqil bosma ommaviy axborot vositalari va axborot agentliklarini qo‘llab-quvvatlash va rivojlantirish jamoat fondini tashkil etish to‘g‘risida” 2005-yil 16-noyabrdagi PF-3680-son Farmonini bajarish yuzasidan Vazirlar Mahkamasi qaror qiladi: 
 O‘zbekiston Respublikasi Vazirlar Mahkamasining 2003-yil 30-sentabrdagi 418-son qarori (O‘zbekiston Respublikasi QT, 2003-y., 9-son, 93-modda) bilan tasdiqlangan O‘zbekiston Respublikasida ommaviy axborot vositalarini ro‘yxatdan o‘tkazish tartibi to‘g‘risidagi nizomning 10-bandida “respublika budjetiga” so‘zlari “O‘zbekiston mustaqil bosma ommaviy axborot vositalari va axborot agentliklarini qo‘llab-quvvatlash va rivojlantirish jamoat fondi hisob raqamiga” so‘zlari bilan almashtirilsin.